बन्नेरघट्टा जैव उद्यान
बन्नेरघट्टा जैव उद्यान (Bannerghatta Biological Park) भारत के कर्नाटक राज्य में बंगलोर के समीप स्थित एक प्राकृतिक उद्यान और चिड़ियाघर है। यह पहले बन्नेरघट्टा राष्ट्रीय उद्यान का भाग हुआ करता था, और 2002 में इस जैव उद्यान को 731.88 हेक्टर क्षेत्रफल पृथक कर बनाया गया। यहाँ अब एक चिड़ियाघर, सफारी उद्यान, तितली उद्यान और संकट, चोट या अन्य व्यथा से प्रभावित प्राणियों के लिए आश्रय-केन्द्र है। यहाँ पर्यटकों के लिए पिकनिक मनाने के स्थान भी है।